Document ID: /roh_data/filtered/fineweb-2-filterrobots_roh.jsonl.gz/44068

Spazi Spescha
Ell’anteriura fabrica da ponn a Trun vegn la ierta artistica digl artist da Trun Matias Spescha (1925–2008) presentada alla publicitad.
En quellas localitads ha Matias Spescha a sias uras fatg igl emprendissadi sco cusunz e luvrau plirs onns. 1951 eis el ius a Turitg ed ha luvrau sco pictur da placats pil kino Corso. Siu mentur Alois Carigiet che ha viu siu talent ha intimau el dad ir la via d’artist. Quella via ha menau el a Paris ell’academia d’art e pli tard en Frontscha dil sid nua ch’el ha luvrau sco artist.
Dapli
Preproject visualisaziun gasser derungs, studi da realisabladad Trun Cultura 2020
Spazi d’exposiziun
Il baghetg erregius 1968 el sid dalla fabrica da ponn Trun dispona da pliras grondas hallas da producziun cun buna glisch. L’emprem’alzada da 1000 m2 vegn nezegiada per l’exposiziun cul label SPAZI SPESCHA e dedicaus al pictur e sculptur Matias Spescha (1925–2008) da Trun.
PARAVENT ord sia davosa exposiziun el L.A.C. 2008 (Lieu d'art contemporain) a Sigean (Frontscha), 220 x 1600 cm
OGNA und Spazi Spescha
Dapi 2013 stat sia pli impurtonta orva a Trun, ina sculptura transibla ch’ei vegnida realisada suenter sia morta. Cun OGNA lai igl enconuschent artist Matias anavos in’ovra unica cun gronda radiaziun e calamitad. Tenor siu giavisch eis ella accessibla tut il temps.
Cun Spazi Spescha sesiara il cerchel. Spazi Spescha ed OGNA porschan in’investa unica e profunda dalla lavur artistica da Matias Spescha.
Dapli davart OGNA
La sculptura transibla OGNA ei vegnida realisada 2013 a Trun suenter sia mort.